മികച്ച പ്രീമിയം പ്രീപെയ്ഡ് പ്ലാനുകള് അവതരിപ്പിച്ച് ജിയോ, എയര്ടെല്, വിഐ വിലയും ആനുകൂല്യങ്ങളും ന്യൂഡല്ഹി മികച്ച പ്രീമിയം പ്രീപെയ്ഡ് പ്ലാനുകള് അവതരിപ്പിച്ചിരിക്കുകയാണ് ജിയോ, എയര്ടെല്, വിഐ എന്നീ ടെലികോം കമ്ബനികള്. എപ്പോഴും റീചാര്ജ് ചെയ്യാന് ഇഷ്ടമില്ലാത്ത ഉപഭോക്താക്കള്ക്ക് ഈ സേവനം ഉപയോഗപ്പെടുത്താവുന്നതാണ്. ഡാറ്റയും മറ്റ് ആനുകൂല്യങ്ങളും ലഭിക്കുന്നതിനുവേണ്ടി വില കൂടിയ പ്ലാനുകളാണ് ഒരുക്കിയിരിക്കുന്നത്. ഇത്തരം പ്ലാനുകളാണ് പ്രീമിയം വിഭാഗത്തില് ഉള്പ്പെടുന്നത്. ഒരു വര്ഷം വരെ വാലിഡിറ്റിയുള്ളവയാണ് പ്ലാനുകള്. എയര്ടെല് ടെലികോം കമ്ബനിയുടെ ഏറ്റവും മികച്ച പ്രീപെയ്ഡ് പ്ലാനിന് 2,498 രൂപയാണ് മുടക്കേണ്ടത്. 365 ദിവസം വാലിഡിറ്റി, ദിവസവും 2 ജിബി ഡാറ്റ, ദിവസവും 100 മെസേജുകള്, വിങ്ക് മ്യൂസിക് സൗജന്യ സബ്സ്ക്രിപ്ഷന്, എയര്ടെല് എക്സ്സ്ട്രീം പ്രീമിയം, ആമസോണ് പ്രൈം വീഡിയോ മൊബൈല് പതിപ്പ് സൗജന്യ ട്രയല്, സൗജന്യ ഹലോ ട്യൂണുകള്, ഫാസ്റ്റ് ടാഗില് 100 രൂപ കാഷ്ബാക്ക് എന്നിവയാണ് ഈ പ്ലാന് നല്കുന്ന ആനുകൂല്യങ്ങള്. അണ്ലിമിറ്റഡ് കോളിങ് ആനുകൂല്യവും ഈ പ്ലാനിലൂടെ ലഭ്യമാണ്. റിലയന്സ് ടെലികോം കമ്ബനിയുടെ ജിയോയ്ക്ക് 2,399 രൂപയുടെ പ്രീമിയം പ്ലാനാണ് ലഭിക്കുന്നത്. 365 ദിവസം വാലിഡിറ്റി, ദിവസവും 2 ജിബി ഡാറ്റ, അണ്ലിമിറ്റഡ് കോളിങ് ആനുകൂല്യങ്ങള്, ജിയോ ടിവി, ജിയോ സിനിമ, ജിയോക്ലൗഡ്, ജിയോ സെക്യൂരിറ്റി എന്നിവയിലേക്കുള്ള ആക്സസും കമ്ബനി വാഗ്ദാനം നല്കുന്നു. തേര്ഡ് പാര്ട്ടി ഒടിടി പ്ലാറ്റ്ഫോമിലേക്കുള്ള ആക്സസ് ഈ പ്ലാനിലൂടെ ലഭിക്കില്ല. വോഡാഫോണ്ഐഡിയയുടെ പ്രീമിയം പ്രീപെയ്ഡ് പ്ലാനിന് ജിയോ പ്ലാന് പോലെ 2,399 രൂപയാണ് വില വരുന്നത്. പ്ലാനില് 365 ദിവസം വാലിഡിറ്റി, ദിവസവും 1.5 ജിബി ഡാറ്റ, കോളിങ് ആനുകൂല്യങ്ങള്, ദിവസവും 100 മെസേജുകള്, വീക്കെന്ഡ് ഡാറ്റ റോള്ഓവര് സൗകര്യം, സീ5 പ്രീമിയത്തിലേക്കുള്ള ആക്സസ്, വിഐ മൂവീസ്, ടിവി ആപ്പുകളിലേക്കുള്ള സബ്സ്ക്രിപ്ഷന് എന്നിവയാണ് ഈ പ്ലാനിലൂടെ ലഭ്യമാകുക. പ്രീമിയം പ്ലാനുകളില് ജിയോയാണ് കുറഞ്ഞ വിലയ്ക്ക് കൂടുതല് ഡാറ്റ ആനുകൂല്യങ്ങള് നല്കുന്നത്. എന്നാല് ജിയോ പ്ലാന് തേര്ഡ് പാര്ട്ടി ഒടിടി ആക്സസുകള് നല്കുന്നില്ല എന്നത് പോരായ്മയാണ്. എന്നാല് എയര്ടെല്, വിഐ പ്ലാനുകള് സ്വന്തം ഒടിടി ആനുകൂല്യങ്ങള്ക്ക് പുറമേ മറ്റ് പ്ലാറ്റ്ഫോമുകളിലേക്കും ആക്സസ് നല്കുന്നുണ്ട് എന്നത് പ്രത്യേകതയാണ്. താലിബാന്റെ അന്ത്യശാസനത്തില് 24 മണിക്കൂറിനകം തീരുമാനം: അമേരിക്ക 78 പേരുമായി താജിക്കിസ്ഥാനില് നിന്ന് എയര് ഇന്ത്യ വിമാനം ഡല്ഹിക്ക് തൃക്കാക്കര ചെയര്പേഴ്സന്റെ പണക്കിഴി വിവാദം കോണ്ഗ്രസ് തെളിവെടുപ്പ് ഇന്ന് പന്തീരാങ്കാവ് മാവോയിസ്റ്റ് കേസ്: സുപ്രീം കോടതി ഇന്ന് പരിഗണിക്കും 24 മണിക്കൂറിനിടെ കാബൂളില്നിന്നും രക്ഷപ്പെടുത്തിയത് 16,000 പേരെ ഇന്ധന വിലയില് നേരിയ കുറവ്